લોકોની આસ્થા અને લોકવાયકા મુજબ પ્રાચીન સમયમાં કેટલાક મુસ્લિમ લૂંટારાઓને શંકા હતી કે, આ મંદિર ગાયકવાડ રાજાએ બનાવેલું હોવાથી શિવલિંગની નીચે પુષ્કળ પ્રમાણમાં સોનું અને કીંમતી ઘરેણા દાટેલા છે, જેથી આ લૂંટારાઓએ શિવલિંગ ઉપર ચઢી લોખંડના ઘોણ (હથોડા) તથા કુહાડાથી ઘા મારી શિવલિંગને તોડવાનો પ્રયાસ કરતા શિવલિંગ ખંડિત થયું હતું, જેથી તે સમયે ભગવાન શિવજી ક્રોધિત થતા ખંડિત શિવલિંગના છિદ્રોમાંથી અસંખ્ય ભમરા પ્રગટ થઇ લૂંટારાઓને ડંખ મારતા તેઓએ ભાગી જવું પડયું હતું, પરંતુ તે સમયે શિવલિંગ ખંડિત થતા તેની પવિત્રતા અને મહત્ત્વતા જાવવવા ભગવાને શિવલિંગના છિદ્રોમાંથી ગુપ્તરૂપે સ્વયં ગંગાજીની ધારા પ્રગટ કરતા આજે પણ શિવલિંગ ઉપર ઘા તેમજ પગલાંના નિશાન સાથે સરસ ગામની દરિયાપટ્ટીના ખારા પાણી વચ્ચે ગંગામૈયાના મીઠા અમૃત જળની ધારા અવિરતપણે વહેતા લાખો શિવ શ્રદ્ધાળુ ભક્તો સિદ્ધનાથ મહાદેવજીના ખંડિત શિવલિંગની પૂજા કરી જીવનની ધન્યતા અનુભવી રહ્યા છે.